Salvador Dalí

Arlunydd o Gatalwnia oedd Salvador Domingo Felipe Jacinto Dalí i Domènech, markies de Dalí de Pubol.
Ganed Dalí yn Figueres, tref fechan ger troed y Pyreneau yng Nghatalonia. Cafodd hyfforddiant cynnar a datblygodd ddiddordeb mewn arlunwyr clasurol fel El Greco, Francisco Goya, Michelangelo a Diego Velázquez. Astudiodd ym Madrid o 1921 hyd 1924, a thynnodd sylw oherwydd ei ymddygiad anarferol. Yn 1929 aeth i Baris, lle daeth i adnabod Pablo Picasso ac André Breton a mabwysiadu arddull swrealaeth. Bu’n cydweithio â’r gwneuthurwr ffilmiau Luis Buñuel. Efallai La persistència de la memòria,, 1931, yw ei ddarlun mwyaf adnabyddus. Mae'n dangos clociau'n toddi mewn tirwedd afreal. Yn 1940 aeth i fyw i’r Unol Daleithiau, lle bu am 25 mlynedd cyn dychwelyd i Sbaen. Ystyrir y cyfnod yma fel ei gyfnod “clasurol”. Bu farw yn Figueres ym 1989.